Virallinen lehti nro C 210 , 06/07/1998 s. 0073



A4-0218/98 Ehdotus neuvoston asetukseksi raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta (KOM(98)0019 - C4-0185/98 - 98/0027(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 1 a kappale (uusi) >Alkuperäinen teksti> >EP:n äänestyksessä hyväksytty teksti> Euroopan parlamentti on ilmaissut kantansa 17 päivänä heinäkuuta 1997 komission kertomuksesta neuvostolle raakatupakka-alan yhteisestä markkinajärjestelystä (KOM(96)0554 - C4-0057/97) antamassaan päätöslauselmassa(1), (1) EYVL C 286, 22.9.1997, s. 237. (Tarkistus 2) Johdanto-osan 2 kappale >Alkuperäinen teksti> tupakkamarkkinoiden tämänhetkiselle tilanteelle on ominaista tarjonnan ja kysynnän välinen epätasapaino, joka johtuu suureksi osaksi yhteisön tuotannon heikosta laadusta; tämä tilanne vaatii alan perustavanlaatuista uudistusta, jonka avulla voitaisiin parantaa sen taloudellista tilaa; tähän uudistukseen sisältyy yhteisön tuen muuttaminen siten, että se suhteutetaan tuotteiden laatuun, kiintiöjärjestelmä tehdään joustavammaksi ja yksinkertaisemmaksi, valvontaa vahvistetaan ja kansanterveyteen ja ympäristönsuojelun huomioonottamiseen liittyviä vaatimuksia noudatetaan paremmin, >EP:n äänestyksessä hyväksytty teksti> raakatupakkamarkkinoiden tämänhetkinen tiukka kilpailutilanne edellyttää tarjonnan ja kysynnän parempaa vastaavuutta; tämä tilanne vaatii alan perustavanlaatuista uudistusta, jonka avulla voitaisiin parantaa sen taloudellista tilaa; tähän uudistukseen sisältyy yhteisön tuen muuttaminen siten, että se suhteutetaan tuotteiden laatuun, kiintiöjärjestelmä tehdään joustavammaksi ja yksinkertaisemmaksi, valvontaa vahvistetaan ja kansanterveyteen ja ympäristönsuojelun huomioonottamiseen liittyviä vaatimuksia noudatetaan paremmin, (Tarkistus 3) Johdanto osan 2 a kappale (uusi) >Alkuperäinen teksti> >EP:n äänestyksessä hyväksytty teksti> tupakka-ala on taloudellisesti ja yhteiskunnallisesti tärkeä ala; tupakanviljely on tietyillä alueilla ainoa elinkeino ja antaa työtä maaseutuväestölle ja erityisesti lukuisille naisille taaten siten perheille tuloja (135 000 tuottajaa, 400 000 kausityöntekijää, 30 000 työpaikkaa ensimmäisessä jalostusvaiheessa, lukuisia muita tupakanviljelyyn liittyviä lisätoimia); (Tarkistus 5) Johdanto-osan 2 b kappale (uusi) >Alkuperäinen teksti> >EP:n äänestyksessä hyväksytty teksti> tupakan tuotanto on keskittynyt pääasiassa köyhimmille alueille, joilla ei ole taloudellisia vaihtoehtoja, jotka takaisivat minimitasoisen maaseudun kehityksen ja vastaavat työllisyysmahdollisuudet, (Tarkistus 6) Johdanto-osan 2 c kappale (uusi) >Alkuperäinen teksti> >EP:n äänestyksessä hyväksytty teksti> riippumatta siitä, että tupakanviljely on joillakin alueilla maaseutuväestön ainoa elinkeino, tulisi periaatteessa tarjota mahdollisuus tupakantuotannon vapaaehtoiseen lopettamiseen; tupakantuotannon lopettamiseen tähtäävä ohjelma pitäisi laatia ja rahoittaa rakennerahastojen yhteydessä; tuottajaryhmittymät on otettava mukaan ohjelmaan, (Tarkistus 7) Johdanto-osan 3 kappale >Alkuperäinen teksti> yhteisön tuotannon laadun ja arvon parantamisen edistämiseksi on aiheellista, samalla kun tuottajien tulotuki taataan, liittää osa palkkiosta tuotetun tupakan arvoon; tällaisen mukauttamisen taso voi vaihdella lajikkeiden ja niiden jäsenvaltioiden mukaan, joissa tupakkaa viljellään; ollakseen tehokas vaihtelun on sijoituttava vaihteluväliin; >EP:n äänestyksessä hyväksytty teksti> yhteisön tuotannon laadun ja arvon parantamisen edistämiseksi on aiheellista, samalla kun tuottajien työpaikat ja tulot taataan, liittää osa palkkiosta tuotetun tupakan laatuun; tupakan laadun vahvistaa riippumaton ammattirajat ylittävä laitos, joka perustaa työnsä vertailukriteereihin, kuten aistinvaraisiin ominaisuuksiin ja palamisominaisuuksiin, eikä pelkästään kauppahintoihin, jotka riippuvat poliittisista tekijöistä ja suhdannetekijöistä; tällaisen mukauttamisen taso voi vaihdella lajikkeiden ja niiden jäsenvaltioiden mukaan, joissa tupakkaa viljellään; ollakseen tehokas vaihtelun on sijoituttava vaihteluväliin, ja on estettävä se, ettei vahvistettu vähimmäisarvo aiheuta tuottajille liian suurta tulojen vähentymistä, mikä pakottaisi heidät poistumaan alalta; (Tarkistus 8) Johdanto-osan 9 kappale >Alkuperäinen teksti> tuottajien kesken on aiheellista sallia kiintiöiden siirtäminen tuotantorakenteiden parantamiseksi; lisäksi on syytä ottaa käyttöön kiintiöiden takaisinostojärjestelmä, josta voisivat hyötyä tuottajat, jotka haluavat lähteä alalta, mutta eivät löydä ostajaa omille kiintiöilleen, ja >EP:n äänestyksessä hyväksytty teksti> tuottajien kesken on aiheellista sallia kiintiöiden siirtäminen tuotantorakenteiden parantamiseksi , mikä mahdollistaa nuorten viljelijöiden pääsyn maatalousmarkkinoille, jotka ovat eräs harvoista monilla epäsuotuisilla alueilla vielä toimivista markkinoista, ja (Tarkistus 9) Johdanto-osan 9 a kappale (uusi) >Alkuperäinen teksti> >EP:n äänestyksessä hyväksytty teksti> lisäksi puuttuvat keinot uudelleenkoulutusohjelman järjestämiseksi niille, jotka haluavat poistua alalta; uudelleenkoulutusmahdollisuus ei ota huomioon perinteisillä tupakantuotantoalueilla vallitsevaa taloudellista tilannetta eikä vaihtoehtoisten markkinoiden kyllästymistä; järjestely, jossa EU ostaa kiintiöitä takaisin, aiheuttaisi kilpailusääntöjen vääristymiä ja olisi EY:n perustamissopimuksen 85 artiklan periaatteiden vastainen, (Tarkistus 36) Johdanto-osan 10 kappale >Alkuperäinen teksti> on välttämätöntä taata se, että kansanterveyteen ja ympäristöön liittyvät vaatimukset otetaan huomioon; tämän vuoksi on aiheellista kaksinkertaistaa palkkiosta pidätettävä osa, joka käytetään yhteisön raakatupakka-alan tutkimus- ja tiedotusrahaston rahoittamiseen, ja on aiheellista, että erityistukea ei käytetä pelkästään tuottajaryhmittymien tukemiseen niiden vastuulleen saamien uusien hallintotehtävien hoitamista varten vaan myös sellaisten toimien rahoittamiseen, joilla pyritään ottamaan ympäristö paremmin huomioon, >EP:n äänestyksessä hyväksytty teksti> on välttämätöntä taata se, että kansanterveyteen ja ympäristöön liittyvät vaatimukset otetaan huomioon ; samaan aikaan on löydettävä ratkaisut tupakan tuotantoalueiden sosiaalisiin ja taloudellisiin ongelmiin; tämän vuoksi on aiheellista huomattavasti korottaa palkkiosta pidätettävää osaa, joka käytetään yhteisön raakatupakka-alan tutkimus- ja tiedotusrahaston rahoittamiseen ja on aiheellista, että erityistukea ei käytetä pelkästään tuottajaryhmittymien tukemiseen niiden vastuulleen saamien uusien hallintotehtävien hoitamista varten vaan myös sellaisten toimien rahoittamiseen, joilla pyritään ottamaan ympäristö paremmin huomioon; samalla on rohkaistava tutkimusta, jolla edistetään tupakan viljelijöiden ja valmistajien mahdollisuuksia siirtyä muiden tuottoisten lajien viljelyyn tai muuhun taloudelliseen toimintaan, mukaan lukien muu kuin maataloustuotanto, (Tarkistus 12) Johdanto-osan 10 a kappale (uusi) >Alkuperäinen teksti> >EP:n äänestyksessä hyväksytty teksti> on otettava huomioon komission kertomus työllisyydestä Euroopassa 1997 (KOM(97)0479) ja erityisesti sen 2 kohta ja on arvioitava erityisen tarkasti työllisyyden ja toimialojen hyväksi ehdotettujen toimenpiteiden seuraukset unionin eri jäsenvaltioissa, (Tarkistus 15) 1 ARTIKLAN 2 KOHTA 4 a artiklan 4 kohta (asetus (ETY) N:o 2075/92) >Alkuperäinen teksti> 4. Palkkion muuttuva osa maksetaan tuottajaryhmittymälle, joka jakaa sen kullekin jäsenelleen ensimmäisen jalostusasteen yrityksen yksittäisen tuotannon ostamisesta maksaman ostohinnan mukaisesti. >EP:n äänestyksessä hyväksytty teksti> 4. Palkkion muuttuva osa maksetaan tuottajaryhmittymälle, joka jakaa sen kullekin jäsenelleen ensimmäisen jalostusasteen yrityksen yksittäisen tuotannon ostamisesta maksaman ostohinnan mukaisesti tai myös muiden arviointiperusteiden nojalla, jotka liittyvät tuotteen puolueettomaan laadunarviointiin ja jotka vahvistetaan 23 artiklassa säädettyä menettelyä noudattaen. (Tarkistus 16) 1 ARTIKLAN 3 KOHTA 6 artiklan 5 a kohta (uusi) (asetus (ETY) N:o 2075/92) >Alkuperäinen teksti> >EP:n äänestyksessä hyväksytty teksti> 5a. Perustetaan ammattirajat ylittävä laitos, joka laatii objektiiviset laatuluokitteluperusteet yhteistyössä komission kanssa ja ilman kustannuksia unionin talousarvioon. (Tarkistus 41) 1 ARTIKLAN 3 KOHTA 7 artiklan ensimmäinen kohta (asetus (ETY) N:o 2075/92) >Alkuperäinen teksti> Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen. >EP:n äänestyksessä hyväksytty teksti> Yksityiskohtaiset säännöt tämän osaston soveltamisesta annetaan perustamissopimuksen 43 artiklan 2 kohdassa säädettyä menettelyä noudattaen. (Tarkistus 17) 1 ARTIKLAN 4 KOHTA 8 artiklan toinen kohta (asetus (ETY) N:o 2075/92) >Alkuperäinen teksti> Tämän takuukynnyksen perusteella neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen kolmelle peräkkäiselle vuodelle erityiset takuukynnykset kullekin lajikeryhmälle. >EP:n äänestyksessä hyväksytty teksti> Tämän takuukynnyksen perusteella neuvosto vahvistaa perustamissopimuksen 43 artiklan 2 kohdassa määrättyä menettelyä noudattaen neljälle peräkkäiselle vuodelle erityiset takuukynnykset kullekin lajikeryhmälle. (Tarkistus 18) 1 ARTIKLAN 4 KOHTA 9 artiklan 2 kohta (asetus (ETY) N:o 2075/92) >Alkuperäinen teksti> 2. Neuvosto jakaa perustamissopimuksen 43 artiklan 2 kohdassa määrättyä menettelyä noudattaen kolmelle peräkkäiselle satovuodelle tuottajajäsenvaltioiden kesken kunkin lajikeryhmän käytettävissä olevat määrät. >EP:n äänestyksessä hyväksytty teksti> 2. Neuvosto jakaa perustamissopimuksen 43 artiklan 2 kohdassa määrättyä menettelyä noudattaen neljälle peräkkäiselle satovuodelle tuottajajäsenvaltioiden kesken kunkin lajikeryhmän käytettävissä olevat määrät. (Tarkistus 19) 1 ARTIKLAN 4 KOHTA 9 artiklan 4 kohdan toinen alakohta (asetus (ETY) N:o 2075/92) >Alkuperäinen teksti> Jos lajikeryhmän takuukynnyksen määrää vähennetään tonnilla, saa toista lajikeryhmää lisätä enintään tonnilla, jollei kolmannen alakohdan soveltamisesta muuta johdu. >EP:n äänestyksessä hyväksytty teksti> Jos lajikeryhmän takuukynnyksen määrää vähennetään tonnilla, saa toista lajikeryhmää lisätä määrällä, joka määritellään käyttämällä teknistä muuntokerrointa siten, että tämän oikeuden siirtäminen ei vaikuta talousarvioon, jollei kolmannen alakohdan soveltamisesta muuta johdu. (Tarkistus 20) 1 ARTIKLAN 4 KOHTA 9 artiklan 4 kohdan neljäs a alakohta (uusi) (asetus (ETY) N:o 2075/92) >Alkuperäinen teksti> >EP:n äänestyksessä hyväksytty teksti> Jäsenvaltion toimivaltainen viranomainen voi, tietylle lajikeryhmälle asetetun takuukynnyksen rajoissa, suorittaa korvauksia myös sadonkorjuun jälkeen jakamalla käyttämättä jäänyttä osaa koskevia lisäkiintiöitä tuottajille, joilla jo on kiintiöt tätä tiettyä lajikeryhmää varten ja joilla sopimuksessa hyväksyttyjen määrien toimittamisen jälkeen yhä on ylijäämiä. (Tarkistus 21) 1 ARTIKLAN 4 KOHTA 9 artiklan 5 kohta (asetus (ETY) N:o 2075/92) >Alkuperäinen teksti> 5. Luodaan kansalliset kiintiöreservit, joiden toimintaa koskevat yksityiskohtaiset säännöt hyväksytään 23 artiklassa säädettyä menettelyä noudattaen. >EP:n äänestyksessä hyväksytty teksti> 5. Luodaan kansalliset kiintiöreservit, jotka käsittävät vähintään 4 prosenttia jäsenvaltion kiintiöistä ja joista vähintään 50 prosenttia jaetaan uusille tai nuorille viljelijöille. Kansallisten kiintiöreservien toimintaa koskevat yksityiskohtaiset säännöt hyväksytään 23 artiklassa säädettyä menettelyä noudattaen. (Tarkistus 22) 1 ARTIKLAN 4 KOHTA 10 artiklan 2 kohta (asetus (ETY) N:o 2075/92) >Alkuperäinen teksti> 2. Poiketen siitä, mitä 1 kohdassa säädetään, tuottaja voi toimittaa kunkin lajikeryhmän osalta liiallisen tuotantonsa, jonka määrä vastaa enintään 10 prosenttia hänen kiintiöstään, ja tälle ylimenevälle osuudelle voidaan myöntää palkkio seuraavana satovuonna, jos asianomainen tuottaja vähentää tuotantoaan tämän satovuoden osalta vastaavasti siten, että kahden kyseisen satovuoden yhdistettyjä kiintiöitä noudatetaan. >EP:n äänestyksessä hyväksytty teksti> 2. Poiketen siitä, mitä 1 kohdassa säädetään, tuottaja voi toimittaa kunkin lajikeryhmän osalta liiallisen tuotantonsa, jonka määrä vastaa enintään 10 prosenttia hänen kiintiöstään, ja tälle ylimenevälle osuudelle voidaan myöntää palkkio seuraavana satovuonna, jos asianomainen tuottaja vähentää tuotantoaan tämän satovuoden osalta vastaavasti siten, että kahden kyseisen satovuoden yhdistettyjä kiintiöitä noudatetaan. Samaa poikkeusta sovelletaan myös siinä tapauksessa, että tuottaja jonakin tuotantokautena alittaa tuotantokiintiönsä määrällä, joka on alle 10 prosenttia hänen kiintiöstään. Tämä tuottaja voi lisätä tuotantoaan vastaavasti ja saada vastaavan palkkion tälle osuudelle, edellyttäen että kahden kyseisen satovuoden yhdistettyjä kiintiöitä noudatetaan. (Tarkistus 45) 1 ARTIKLAN 4 KOHTA 11 artikla (asetus (ETY) N:o 2075/92) >Alkuperäinen teksti> Yksityiskohtaiset säännöt tämän osaston soveltamisesta annetaan 23artiklassa säädettyä menettelyä noudattaen. >EP:n äänestyksessä hyväksytty teksti> Yksityiskohtaiset säännöt tämän osaston soveltamisesta annetaan perustamissopimuksen 43 artiklan 2 kohdassa säädettyä menettelyä noudattaen. (Tarkistus 62 ja 46) 1 ARTIKLAN 5 KOHTA 12 artiklan 1 kohta (asetus (ETY) N:o 2075/92) >Alkuperäinen teksti> 1. Jäljempänä 4 a artiklassa tarkoitettu erityistuki maksetaan tuottajaryhmittymälle tarkoituksiin, jotka liittyvät ympäristön huomioonottamiseen, tuotannon laadun parantamiseen ja turvaamiseen, hallinnoinnin vahvistamiseen ja yhteisön säännöstön noudattamisen varmistamiseen ryhmittymässä. >EP:n äänestyksessä hyväksytty teksti> 1. Jäljempänä 4 a artiklassa tarkoitettu erityistuki maksetaan tuottajaryhmittymälle tarkoituksiin, jotka liittyvät ympäristön huomioonottamiseen, tuotannon laadun parantamiseen ja turvaamiseen, hallinnoinnin vahvistamiseen, yhteisön säännöstön noudattamisen varmistamiseen ryhmittymässä ja sen kannustamiseen, että tuotantoa monipuolistetaan muilla viljelykasveilla. Erityistuesta käytetään 30 % toimiin, joilla lisätään ympäristön huomioonottamista. (Tarkistus 47) 1 ARTIKLAN 5 KOHTA 12 artiklan 2 kohdan johdanto-osa (asetus (ETY) N:o 2075/92) >Alkuperäinen teksti> 2. Komissio määrittää yksityiskohtaiset säännöt tämän artiklan soveltamisesta 23 artiklassa säädettyä menettelyä noudattaen. Ne sisältävät erityisesti sääntöjä, jotka koskevat: >EP:n äänestyksessä hyväksytty teksti> 2. Komissio määrittää yksityiskohtaiset säännöt tämän artiklan soveltamisesta perustamissopimuksen 43 artiklan 2 kohdassa säädettyä menettelyä noudattaen. Ne sisältävät erityisesti sääntöjä, jotka koskevat: (Tarkistus 23) 1 ARTIKLAN 5 KOHTA 13 artiklan 1 kohta (asetus (ETY) N:o 2075/92) >Alkuperäinen teksti> 1. Perustetaan yhteisön tupakka-alan rahasto, jota rahoitetaan pidättämällä kaksi prosenttia palkkion määrästä. >EP:n äänestyksessä hyväksytty teksti> 1. Perustetaan yhteisön tupakka-alan rahasto, jota rahoitetaan pidättämällä yksi prosentti palkkion määrästä; tämä pidätys voidaan muuttaa kahdeksi prosentiksi palkkion määrästä, kun on tehty vuotuinen arvio rahaston toiminnasta ja käytöstä. (Tarkistus 24) 1 ARTIKLAN 5 KOHTA 13 artiklan 2 kohdan luetelmakohdat (asetus (ETY) N:o 2075/92) >Alkuperäinen teksti> - tupakanpolton vastainen toiminta ja erityisesti tiedottaminen tupakan kulutukseen liittyvistä vaaroista - raakatupakan viljelyyn liittyvä tutkimus erityisesti ihmisterveydelle vaarattomampien lajikkeiden ja viljelymenetelmien kehittämiseksi sekä ympäristönsuojelun edistämiseksi. >EP:n äänestyksessä hyväksytty teksti> - raakatupakan viljelyyn liittyvä tutkimus erityisesti ihmisterveydelle vaarattomampien lajikkeiden ja viljelymenetelmien luomiseksi ja kehittämiseksi sekä ympäristönsuojelun edistämiseksi - tiedottaminen tupakan kulutukseen liittyvistä vaaroista - tupakan muihin käyttötarkoituksiin, erityisesti elintarvikealalla (proteiinit) tai lääketieteellisiin tarkoituksiin, liittyvä tutkimus. (Tarkistus 25) 1 ARTIKLAN 5 KOHTA 13 artiklan 2 a kohta (uusi) (asetus (ETY) N:o 2075/92) >Alkuperäinen teksti> >EP:n äänestyksessä hyväksytty teksti> 2a. Komissio esittää Euroopan parlamentille ja neuvostolle vuosittain kertomuksen yhteisön tupakka-alan rahastosta rahoitetuista toimista, jotta voidaan päättää mahdollisesti tarvittavasta määrärahojen lisäyksestä. (Tarkistus 26) 1 ARTIKLAN 5 KOHTA 13 artiklan 2 b kohta (uusi) (asetus (ETY) N:o 2075/92) >Alkuperäinen teksti> >EP:n äänestyksessä hyväksytty teksti> 2b. Komissio tekee 31 päivään joulukuuta 1998 mennessä ehdotuksen vapaaehtoista tupakantuotannosta luopumista koskevaksi ohjelmaksi. Ohjelma rahoitetaan rakennerahastojen avulla. Siinä on otettava asianmukaisella tavalla huomioon tuottajaryhmittymien edut. (Tarkistus 82) 1 ARTIKLAN 5 KOHTA 13 artiklan 3 kohta (asetus (ETY) N:o 2075/92) >Alkuperäinen teksti> 3. Yksityiskohtaiset säännöt tämän artiklan soveltamisesta annetaan 23 artiklassa säädettyä menettelyä noudattaen. >EP:n äänestyksessä hyväksytty teksti> 3. Yksityiskohtaiset säännöt tämän artiklan soveltamisesta annetaan 23 artiklassa perustamissopimuksen 43 artiklan 2 kohdassa säädettyä menettelyä noudattaen. (Tarkistus 83) 1 ARTIKLAN 5 KOHTA 14 artiklan 1 kohta (asetus (ETY) N:o 2075/92) >Alkuperäinen teksti> 1. Niiden tuottajien uudelleenkoulutuksen helpottamiseksi, jotka päättävät poistua alalta itsenäisesti ja vapaaehtoisesti, otetaan käyttöön 23 artiklassa säädettyä menettelyä noudattaen kiintiöiden takaisinosto-ohjelma, johon liittyy tämän asetuksen 8 artiklassa tarkoitettujen takuukynnysten määrien vastaava vähentäminen. >EP:n äänestyksessä hyväksytty teksti> 1. Niiden tuottajien uudelleenkoulutuksen helpottamiseksi, jotka päättävät poistua alalta tai vähentää tuotantokiintiötä itsenäisesti ja vapaaehtoisesti, otetaan käyttöön perustamissopimuksen 43 artiklan 2 kohdassa ja 129 artiklassa säädettyä menettelyä noudattaen kiintiöiden takaisinosto-ohjelma, johon liittyy tämän asetuksen 8 artiklassa tarkoitettujen takuukynnysten määrien vastaava vähentäminen. (Tarkistus 63) 1 ARTIKLAN 5 KOHTA 14 artiklan 2 kohta (asetus (ETY) N:o 2075/92) >Alkuperäinen teksti> 2. Maaseudun rakenteellisia kehitysohjelmia vaikeuksissa olevien tupakanviljelyalueiden muuttamiseksi muuhun toimintaan soveltuviksi voidaan toteuttaa yhteisön rakennepolitiikan yhteydessä. >EP:n äänestyksessä hyväksytty teksti> 2. Maaseudun rakenteellisia kehitysohjelmia vaikeuksissa olevien tupakanviljelyalueiden muuttamiseksi muuhun toimintaan soveltuviksi olisi toteutettava yhteisön rakennepolitiikan yhteydessä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi raakatupakka-alan yhteisestä markkinajärjestelystä annetun neuvoston asetuksen (ETY) N:o 2075/92 muuttamisesta (KOM(98)0019 - C4-0185/98 - 98/0027(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(98)0019 - 98/0027(CNS)) ((EYVL C 108, 7.4.1998, s. 87.)), - neuvoston kuultua sitä EY:n perustamissopimuksen 43 artiklan mukaisesti (C4-0185/98), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsitelevän valiokunnan mietinnön sekä budjettivaliokunnan, ympäristö-, terveys- ja kuluttajansuojavaliokunnan ja talousarvion valvontavaliokunnan lausunnot (A4-0218/98); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.